Norske Intelligenssedler, 1809-07-25
Torsdagen den 10de August, Klokken 11 Slet, Formiddag, bliver efter Forlangende af Enken Madame Torine sal. Hirsch, Auction foretagen udi og over hendes iboende Gaard i Storgaden, ved Siden af Hr. Lystads iboende Gaard, under Grundtart No. 34, bestaaende af 1 a 2 Etage Bygning til Gaden, hvorudi er en Dagligstue, en Storstue, et Sengkammer, et Kjøkken, Bryggerhuus med Bagerovn og indmuret BryggeKaabberpande, samt Vandspring; ovenover en stor Sahl, malet og betrukken, og en Bondestue. J samtlige Værelser ere en 3 og to 2 Etage Jernkakkelovne, samt en enkelt Dito. Under Bygningen en Bielkekielder. Udi Gaarden 3 forskjellige Bygninger, hvorudi ere 3 Pakboder, et Spisekammer, Fæhuus, 12 Spiltougrum, og overalt gode Kornlofter, som alle ere tegltækkede. Det anmærkes til Liebhabernes Efterretning, at Gaarden bortsælges ved denne eneste Auction, naar antageligt Bud skeer. Gaarden er assureret i Byens Brandkasse for 3600 Rd., og Conditionerne bliver paa Auctionsstedet bekjendtgjorte, hvortil Lysthavende ville behage at indfinde sig. Løverdagen den 12te August førstkommende, Kl. 3 Slet Eftermiddag, bliver, efter Requisition af Hr. Capitaine a la suite, William Walker von Rode, og i Medfør af Cancelliets Resolution under 31te Marts 1804, paa Gaarden Østgaard pr. Frederikshald ved offentlig Auction opraabt og paa nærmere Approbation bortsolgt, det ham tilhørende Fideicommiss, der bestaaer i Gaardene Østgaard og Krosgaard med 5 underliggende Huusmandspladse, beliggende i Bergs Præstegield, 1/4 Miil fra Frederikshald. Gaarden Østgaard er ansat i Skyld for Proprietairgods til 3 Huder samt til Bergs Kirke 1 1/4 Hund; Krosgaard for Proprietairgods 3 Tdr. Korn og til Schieberg Præsteboel 1 Bspd. Smør. Begge Gaarde have i lang Tid været brugt under Eet, uden derfor i Følge Anordningerne at tilsvare, dobbelte Skatter, hvorfor Eierne efter en Cancellie-Resolution ere befriede, saalænge der under Gaardene befindes 5 Huusmandspladse. For nærværende Tid er fra Gaardene bortforpagtet en Plads kaldet Huset tilligemed et Stykke Udmark, paa 10 Aar fra 1ste Januar 1809, imod 50 Rd. aarlig Afgift; ligesaa, imod 10 Rd. aarlig, en Løkke kaldet Frue Mine, hvis Forpagtning ophører med Udgangen af Aaret 1816. Til Gaarden er kun ubetydelig Skov, dog til fornøden Brændsel. Af Kreature kan nu for Tiden underholdes 5 Heste, nogle og tyve Fækreature, iberegnet smaat Tillæg, samt nogle Faar; hvilket Antal dog ved Jordens mere udvidede Dyrkning kunde forøges. De 3de Pladse have for det meste underholdt 1 Hest og 3 til 4 Køer, tilligemed nogle Faar, de 2de andre derimod kun et Par Køer. Den sædvanlige Udsæd paa Gaarden er 3 Tdr. Byg, nogle og tyve Tønder Havre, 5 a 6 Skpr. Erter, lidt Hvede og henimod 1 Tønde Høst-Rug. Der befindes 2de Have-Anlæg, hvoraf det ene især afgiver gode og rigelige Urter. J Henseende til de paa Østgaard staaende Bygninger, da ere dens Udhuse i taalelig god Stand, men Vaaningshuset behøver en Hovedreparation. Jorden skal være af en god Art; Beliggenheden og Udsigten er behagelig og smuk. Der gives ogsaa Anledning til at anlægge en Bækkeqværn, som tilforn har fundet Sted. Eiendommene opraabes saavel samlede under Eet, som adskilte fra de 2de bortforpagtede, Steder og Pladsen Engehaugen (i daglig Tale kaldet Englechor) hvilke hver for sig prøves bortsolgt. Dette Aars Avling indhøstes og disponeres af nuværende Eier, der siden efter agter ved Auction at lade bortsælge Besætning, Gaardsredskab, samt tilbageblivende Fourage og Afgrøde. Lysthavende indbydes til Tid og Sted, hvor Conditionerne nærmere vorde bekjendtgjordte. Frederikshald den 13de Juli 1809. Wulfsberg, Auditeur.